Predkladacia správa

Minister životného prostredia a minister výstavby a regionálneho rozvoja predkladajú na rokovanie vlády Slovenskej republiky návrh na zrušenie úlohy B.1 uznesenia vlády SR č. 482 z 11. júna 2003, ktorým bolo uložené ministrovi životného prostredia a ministrovi výstavby a regionálneho rozvoja „predložiť na rokovanie vlády návrh zákona o krajinnom plánovaní“, ktorá   bola predĺžená listom predsedu vlády Slovenskej republiky z 19. decembra 2007 do 31. decembra 2008.  
V súvislosti s prípravou nového zákona o územnom plánovaní a stavebnom poriadku a riešenia rozporov týkajúcich sa problematiky krajinného plánovania sa na rokovaní dňa 22. marca 2007 uvedené ministerstvá dohodli, že v návrhu uznesenia vlády k návrhu zákona o územnom plánovaní a stavebnom poriadku bude predmetná úloha B.1 z uznesenia vlády Slovenskej republiky č. 482/2003 zrušená. Minister výstavby a regionálneho rozvoja v súčasnosti opätovne predkladá na prerokúvanie nové znenie návrhu zákona o územnom  plánovaní a stavebnom poriadku do Legislatívnej rady vlády Slovenskej republiky, a preto Ministerstvo životného prostredia a Ministerstvo výstavby a regionálneho rozvoja ako spolupredkladatelia predkladajú na rokovanie vlády samostatný návrh na zrušenie tejto úlohy, čo sa pre jej neaktuálnosť javí ako najlepšie riešenie. 
Predkladaný materiál nemá finančný, ekonomický, environmentálny vplyv, ani vplyv na zamestnanosť a podnikateľské prostredie.